Jyske Efterretninger, 1822-01-14
Ved Gjæsternes Møde blev Enhver især overleveret et Velinpapiirs Expl. af Dagsavisen, hvormed det anbet Halvseculum aabnedes, og i et Samlingsværelse fandtes de samlede Avis=Aargange indbundne, lige fra Begyndelsen af deres Udgivelse (3 Januar 1772) indtil Nu opstilte. Midt paa Spisebordet, bestaaende af 6. Couverts, var anbragt en egen Platmenage, hvorpaa Rammen med Formen in natura af den nyefødte Dags. Avis, Alt nyt og forhen ubrugt, omvunden med en smuk Blomster Guirlande, var lagt istedetfor anden Opsats. Officinets samtlige Personale blev ligeledes beværtet i et Sideværelse. Fælleds deeltagende Glæd og Munterhed krydrede Maaltidet, og under almindeligt tredobbelt Hurraraab udbragtes først en Skaal, for Hs. Majestæt Kongen og det hele Kongehuus, derefter afvexlende opgivne ved Hs. H. Herr Biskop, Dr. Plum, og ved Adresse=Contoirets Eier, endeel andre, hvortil Dagen gav nærmest Anledning. Ligesom og Deres Excellencer Geheimeconferentsraad v. Bülow og Generallieutenant, Greve af Ahlefeldt Laurvig, Stiftamtmanden, Herr Kammerherre Cederfeld de Simonsen, og flere af Gjæsterne godhedsfuld udbragte de hjerteligste Lykønstninger for Værten og Værtinden, hvis Pladser vare valgte mellem de tvende forhenværende Eiere af Adresse=Contoiret. Medens Selskabet endnu sad ved Bordet, indtraadte Officinets Personale, hvoraf tvende: Christian Frederik Binau og Søren. Tryde, der samme Dag med roesværdig Flid og Opførsel havde fuldendt deres Læretid, bleve optagne som Kunstens Medlemmer. Derefter blev af de samtlige Typographer præsenteret Selskabet en pragtfuld trykket, indholdsrig og skjøn Sang til Bogtrykkerkunstens Priis, (Efterligning af et tydsk Digt,) indfattet i coulørt Omslag, paa hvis første og sidste Blads indvendige Side fandtes aftrykt en kunstig Afbildning af en Presse og Skrift kasse, saavidt samme lader sig forestille af det hertil lidet beqvemme Skriftmateriale. Bemeldte Sang blev af hele Forsamlingen afsjungen, hvortil nogle af Gjæsterne lagde den Godhed, at accompagnere med passende Jnstrumenter. Flere muntre Sange, indleverede fra Vennehænder, bleve derpaa ligeledes afsjungne. Endnu bør anføres, hvad der udgjorde Bordets største Prydelse, nemlig en stor, smukt udarbeidet Sølvpokal, hvormed Adresse-Contoirets Eier samme Morgen paa en lige behagelig og rørende Maade overraskedes, som et ham uforglemmelige Minde, kjærligen offereret af Byens samtlige Repræsentantere og overbragt ved Formanden, Herr Borgercapitain Breineberg. Hvor megen Vold Anmelderen end maa gjøre paa sig selv, tør han af flere Grunde dog ikke undlade her at anføre den ham vistnok langt over al Fortjeneste hædrende Jndskrift: Borgervennens Søren Wempels virksomme Borgersind, erkjendt af Byens Repræsentantere paa den tredobbelte Festdag i Odense den 3die Januari 1822. Maa Byen aldrig mangle Mænd som Dig Da Ret og Dyd skal her bosætte sig, Pokalen blev overborde indviet først af Eieren med en Skaal, og som han føler sig usigelig bevæget af et saa talende Beviis paa Medborgeres overbærende Yndest og Velvillie, saaledes benytter han her Stedet til offentlig at tolke alle de hæderlige Mænd, hvorfra Gaven kom, sin varmeste Erkjendtligheds Følelse, med den uskrømtede Forsikring, at han til sidste Aandedtag skal mindes deres store Godhed, og hans hele Fremtid være oftet den ivrigste Attraae efter svage Evne at virke til Brødres Held, med stadigt Hensyn til det herved betegnede uopnaaelige Maal!